钦定古今图书集成/历象汇编/庶征典/第045卷 > 后唐
## 钦定古今图书集成/历象汇编/庶征典/第045卷 > 后唐

### 庄宗同光二年六月甲申众星交流丙戌众星交流八月戊子荧惑犯星

按《五代史唐庄宗本纪》。同光六年九月壬子。置水于
城门。以禳荧惑。　按《司天考》云云。

按《册府元龟》：“同光二年九月，有司上言，以八月二日
夜，五鼓四筹，荧惑犯星二度，星周之分，请以法禳之。
于京城四门悬东流水一罂，兼令关坊都市严备盗
火，止绝夜行。”从之。

同光三年三月丙申，荧惑犯上相。七月甲子，荧惑犯
左执法。六月甲子，太白昼见。丙寅，岁犯右执法。己巳，
太白昼见。庚寅，众星流，自二更尽三更而止。辛卯，众小星流于西南。九月丁未，天狗堕，有声如雷，野雉皆
雊。丙辰，太白、岁相犯。

按《五代史唐庄宗本纪》不载。　按《司天考》云云。
按《十国春秋？前蜀张云传》云：唐安人，立朝謇谔，不为
苟容。历官右补阙。咸康元年，彗星见井、鬼之次，司天
言宜修德以弭大灾。后主诏于王化局置道场禳之。
云上疏言：“百姓怒气上彻于天，故结为彗星。彗者，除
旧布新之义，斯乃亡国之兆，岂祈祷所可免。”后主怒，
流之秦州。

### 明宗天成元年春三月恶星入天库流星犯天棓四月庚戌金犯积尸六月乙未众小星交流七月己未月犯太白庚申太白昼见乙丑月入南斗魁八月癸

卯，太白犯心大星。乙巳，月犯五诸侯。辛亥，荧惑犯上
将。九月丁巳，月犯心大星。己巳，月犯昴。庚午，荧惑犯
右执法。己卯，犯左执法。十月戊子，荧惑犯上相。丙午，
月掩左执法。十一月丁丑，月晕匝火、木。戊寅，月犯金
木土。十二月戊戌，荧惑犯氐。乙巳，月掩庶子。

按《五代史唐明宗本纪》，不载。　按《司天考》云云。　按
《庄宗神闵敬皇后刘氏传》：三月，客星犯天库，有星流
于天棓。占星者言：御前当有急兵，宜散积聚以禳之。
宰相请出库物以给军，庄宗许之。后不肯，曰：“吾夫妇
得天下，虽因武功，盖亦有天命。命既在天，人如我何。”
宰相论于延英，后于屏间耳属之，因取妆奁及皇幼
子满喜置帝前曰：“诸侯所贡，给赐已尽，宫中所有惟
此耳，请鬻以给军。”宰相惶恐而退。及赵在礼作乱，出
兵讨魏，始出物赉军，军士负而诟曰：“吾妻子已饿
死，得此何为！”

天成二年正月甲戌，荧惑、岁相犯。二月辛卯，荧惑犯
键闭。三月戊午，月掩鬼。庚申，众小星流于西北。己巳，
荧惑犯上相。乙亥，月入羽林。四月丁亥，月犯右执法。
癸卯，月入羽林。六月辛丑，荧惑犯房。八月庚子，月犯
五诸侯。九月壬子，岁犯房。庚申，月入羽林。壬申，月犯
上将。十月壬午，月犯五诸侯。十一月乙卯，月入羽林。
天成三年春正月壬申，金火合于奎。四月丁酉，月犯
五诸侯。五月丁巳，月掩房距星。六月乙酉，月掩心庶
子。癸巳，月入羽林，自正月至于是月，宗人、宗正摇不
止。七月乙卯，月入南斗魁。闰八月癸卯朔，荧惑犯上
将。戊申，月犯南斗。乙卯，荧惑犯右执法。庚戌，太白犯
右执法。九月庚辰，土木合于箕。辛巳，金火合于轸。十
月庚午，彗出西南。十一月戊子，月掩轩辕大星。乙未，
太白犯填，月掩房。十二月壬寅朔，荧惑犯房，金木相
犯于斗。

《天成》四年正月癸巳，月入南斗魁。二月辛酉，月及火、
土合于斗。三月壬辰，岁犯牛。七月丁丑，月入南斗。九
月丙子，荧惑入哭星。

按以上《五代史唐明宗本纪》不载。　按《司天考》云云。

### 长兴元年六月乙卯太白犯天樽八月己亥月犯南斗乙卯月犯积尸九月辛酉朔众小星交流而陨十一月壬戌荧惑犯氐十二月丙辰荧惑犯天江

长兴二年正月乙亥，太白犯羽林。庚辰，月犯心距星。
二月丁未，月犯房。四月甲寅，荧惑犯羽林。五月癸亥，
太白昼见。闰五月乙巳，岁昼见。八月丁巳，辰犯端门。
九月丙戌，众星交流。丁亥，众星交流而陨。戊子，太白
昼见。十一月丙戌，太白犯“键。”

长兴三年四月庚辰，荧惑犯积尸。九月庚寅，太白犯
哭星。十月壬申，太白昼见。十一月己亥，太白犯壁垒。
长兴四年五月癸卯，太白昼见。六月庚午，众星交流。
七月乙亥朔，众星交流。九月辛巳，太白犯右执法。
按以上《五代史、唐明宗本纪》俱不载。　按《司天考》云
云。